[{"text_idx": "#000001", "text": "Disgrifiad o\u2019r llun, Chwaraewyr Cymru yn mwynhau'r dathlu ar ddiwedd y ge\u0302m"}, {"text_idx": "#000004", "text": "Gatland yw'r hyfforddwr cyntaf yn hanes y gystadleuaeth i gyflawni'r Gamp Lawn deirgwaith."}, {"text_idx": "#000006", "text": "Cafodd y ti\u0302m mewn coch ddechrau perffaith gyda chais gan Hadleigh Parkes o fewn 90 eiliad yn dilyn gwaith campus gan George North i ennill y meddiant o'r lein."}, {"text_idx": "#000007", "text": "Roedd yna gyfraniad allweddol arall gan Parkes wedi saith munud, wrth i'w dacl arbennig atal Jacob Stockdale rhag sgorio cais ar o\u0302l iddo yntau dderbyn y be\u0302l wedi cic glyfar gan Johnny Sexton."}, {"text_idx": "#000008", "text": "Ond funud wedi hynny bu'n rhaid i North adael y maes wedi anaf i'r arddwrn a daeth Dan Biggar ymlaen yn ei le."}, {"text_idx": "#000010", "text": "Gyda'r Gwyddelod yn ildio ciciau cosb diangen, roedd yna gyfleoedd i Gymru gynyddu'r pwysau, ac fe lwyddon nhw i sgorio pwyntiau bob tro roedden nhw'n ymosod hanner y gwrthwynebwyr."}, {"text_idx": "#000011", "text": "Erbyn yr egwyl roedd Anscombe wedi cynyddu'r fantais i 16-0 ac roedd Cymru wedi cael 62% o'r meddiant o'r be\u0302l."}, {"text_idx": "#000012", "text": "Gyda tho'r stadiwm ar agor ar ddiwrnod glawog, a hynny ar gais yr ymwelwyr, roedd y tywydd, efallai, yn adlewyrchu maint yr her i'r Gwyddelod, sydd erioed wedi gallu taro'n o\u0302l a churo Cymru ar o\u0302l bod mwy nag wyth pwynt ar ei ho\u0302l hi wedi'r hanner cyntaf."}, {"text_idx": "#000013", "text": "Roedd daer angen dechrau da i'r ail hanner felly ar y gwrthwynebwyr os am gael unrhyw obaith o aros yn y ge\u0302m ond roedd Cymru yn dal yn rhy gryf iddyn nhw, ac wedi 48 munud roedd Anscombe wedi sgorio cic gosb arall i'w gwneud hi'n 19-0."}, {"text_idx": "#000014", "text": "Daeth ei bumed wedi 52 o funudau, yn dilyn mwy o ddiffyg disgyblaeth gan chwaraewyr Iwerddon, a'r sgo\u0302r bellach yn 22-0."}, {"text_idx": "#000015", "text": "Disgrifiad o\u2019r llun, Gareth Anscombe gafodd ei enwi'n chwaraewr y ge\u0302m ar o\u0302l sgorio 20 o bwyntiau Cymru"}, {"text_idx": "#000016", "text": "Roedd yna sawl newid i'r ddau di\u0302m yn y munudau canlynol ond dim newid i batrwm y ge\u0302m yn sgil yr eilyddion."}, {"text_idx": "#000017", "text": "Wedi 69 o funudau roedd Anscombe wedi llwyddo yn ei chweched gic gosb o'r ge\u0302m."}, {"text_idx": "#000018", "text": "A Chymru 25 pwynt ar y blaen gydag ychydig dros 10 munud yn weddill, a pherfformiad y Gwyddelod mor siomedig roedd y ge\u0302m, i bob pwrpas, eisoes ar ben."}, {"text_idx": "#000019", "text": "Pwyntiau cysur yn unig oedd yna i Iwerddon yn sgil cais munud olaf Jordan Larmour a chic Jack Carty."}, {"text_idx": "#000021", "text": "Cymru'n dathlu ennill y Gamp Lawn"}, {"text_idx": "#000022", "text": "Williams yn holliach ar gyfer ge\u0302m Iwerddon"}, {"text_idx": "#000023", "text": "Buddugoliaeth i Gymru yn erbyn Lloegr"}, {"text_idx": "#000024", "text": "Cymru yn gyfartal a\u0302'u record orau"}, {"text_idx": "#000025", "text": "Prif StraeonGohirio streic ambiwlans ar o\u0302l cynnig taliadPublished8 munud yn o\u0302lTasglu 2 Sisters: 'Am sicrhau dyfodol ffatri a swyddi'Published1 awr yn o\u0302lY Wladfa: Galw eto am athrawon wedi 'her' recriwtioPublished7 awr yn o\u0302l"}, {"text_idx": "#000027", "text": "Gohirio streic ambiwlans ar o\u0302l cynnig taliad"}, {"text_idx": "#000032", "text": "'Gw\u0302yl Fair Forwyn, dechrau'r gwanwyn'"}]